૧ : કમ્પ્યુટર સ્ટાર્ટ કરતી વખતે કમ્પ્યુટરમાં લાગેલા બધા જ હાર્ડવેરને તપાસવા જોઈએ. કોઈ હાર્ડવેરનું કનેક્શન લૂઝ હોય અથવા તેમાં કોઈ ખામી હોય તો કમ્પ્યુટર તેની જાતે રિ-બૂટિંગ કર્યા કરે છે. જો રેમ સ્લોટમાં બરાબર ફિટ ન થઈ હોય અથવા કરપ્ટ હોય તો કમ્પ્યુટર સ્ક્રીન પર એરર મેસેજ આપશે અને તેની જાતે રિ-બૂટિંગ કર્યા કરશે. હાર્ડડિસ્કને કારણે પણ આવું બની શકે છે. આથી બધાં જ હાર્ડવેર અને તેના કનેક્શનને તપાસો. કારણ - ૨ : ઘણી વાર કમ્પ્યુટર રિ-બૂટ થાય તે પહેલાં સ્ક્રીન પર એરર મેસેજ પણ આવે છે. જેમ કે સિસ્ટમ ફેઇલર એરર. જોકે આ પ્રકારની સમસ્યાનું ચોક્કસ સોલ્યુશન છે. તેના માટે સૌથી પહેલાં માય કમ્પ્યુટર આઈકન પર રાઇટ ક્લિક કરો અને પ્રોપર્ટી સિલેક્ટ કરો. હવે તમારી સ્ક્રીન પર એક વિન્ડો જોવા મળશે. તેમાં Advanced tab પર ક્લિક કરો, પછી Start Up and Recovery પર અને ત્યારબાદ Settings પર ક્લિક કરો. Settings ઓપ્શન પર ક્લિક કર્યા પછી બોક્સને અનચેક કરવું અને ઓકે પર બે વાર ક્લિક કરવી. આટલું કર્યા પછી કમ્પ્યુટર જાતે જ રિસ્ટાર્ટ થશે. આ કરવાથી કમ્પ્યુટર જાતે રિ-બૂટિંગ નહીં થાય અને આ સમસ્યાનું નિવારણ પણ થશે. કારણ - ૩ : કમ્પ્યુટર તેની જાતે રિ-બૂટ થયા કરતું હોય ત્યારે બીજો એક ઉપાય પણ કરી શકાય તે માટે કમ્પ્યુટરને રિસ્ટાર્ટ કરીને સેફ મોડમાં જાઓ. કમ્પ્યુટરને સંપૂર્ણ બૂટ થવા દો અને તમારી વિન્ડોઝ ઓપરેટિંગ સિસ્ટમને પણ સંપૂર્ણ લોડ થવા દો. હવે જો તમારું કમ્પ્યુટર સેફ મોડમાં પણ તેની જાતે રિ-બૂટિંગ કર્યા કરે તો ઓપરેટિંગ સિસ્ટમ અથવા હાર્ડવેરમાં પ્રોબ્લેમ હોઈ શકે છે. જો રિ-બૂટિંગ ન થાય તો ચોક્કસ સોફ્ટવેર સાથે સંબંધિત પ્રોબ્લેમ હોઈ શકે. કારણ - ૪ : તમારું કમ્પ્યુટર શા માટે રિ-બૂટિંગ થયા કરે છે, તેનું એક કારણ પ્રોસેસરનું ઓવર હીટિંગ પણ હોઈ શકે છે. સીપીયુને ઠંડં રાખવાનું કામ ફેન(પંખો) કરતો હોય છે. સીપીયુ અને ફેન અથવા ફેનમાં કચરો કે ધૂળ ભરાઈ જવાને કારણે પણ આવું થાય છે. આથી સીપીયુ અને ફેનની સફાઈ કરો અને જરૂરિયાત જણાય તો તેને બદલો. શક્ય હોય ત્યાં સુધી સીપીયુના વેન્ટિલેશનનું ધ્યાન રાખો અને ઠંડં રાખવાનો પ્રયત્ન કરો. કારણ - ૫ : જ્યારે ડ્રાઇવર્સનું ઇન્સ્ટોલેશન પ્રોપર રીતે ન થયું હોય ત્યારે કમ્પ્યુટર જાતે રિ-બૂટ થયા કરે છે. આ સમસ્યા નિવારવા માટે ‘My Computer’ આઈકન પર રાઇટ ક્લિક કરો અને‘Properties’ પર ક્લિક કરો. હવે નવી વિન્ડો ઓપન થશે તેમાં ‘Hardware’ ટેબ સિલેક્ટ કરો અને ‘Device Manager’ પર ક્લિક કરો. હવે જુદાં-જુદાં ડ્રાઇવર્સનું લિસ્ટ અહીં જોવા મળશે. જેના પર લાલ અથવા પીળા રંગનો પ્રશ્નાર્થ જેવો વોર્નિંગ આઈકન હોય તે ડ્રાઇવર્સને ફરીથી ઇન્સ્ટોલ કરો. કારણ - ૬ : કમ્પ્યુટર કોઈ વાઇરસથી ઇન્ફેક્ટેડ હોય તો પણ કમ્પ્યુટર તેની જાતે રિ-બૂટ થયા કરે છે. વાઇરસ સિસ્ટમ ફાઇલ અને ઓપરેટિંગ સિસ્ટમમાં જાતજાતની સમસ્યાઓ ઊભી કરે છે અને પરિણામે હાર્ડડિસ્ક ફોર્મેટ કરીને ફરીથી ઓપરેટિંગ સિસ્ટમ ઇન્સ્ટોલ કરવી પડે છે. આવું ન થાય તે માટે સારા એન્ટિવાયરસ સોફ્ટવેર શક્ય હોય તો લાઇસન્સ વર્ઝનવાળા ઇન્સ્ટોલ કરો અને સમયાંતરે તેને અપડેટ કરતા રહો. કેટલાંક ચોક્કસ પ્રકારના વાયરસ હોય છે જેમ કે‘bar311.exe’ જેને લીધે સ્ટાર્ટપ વખતે કમ્પ્યુટર રિ-બૂટ થયા કરે છે. આ વાઇરસને શોધવા માટે‘Run’માં જઈને ‘cmd’ કમાન્ડ ટાઇપ કરીને એન્ટર આપો. એન્ટર આપતાની સાથે આ વાઇરસ તમને સિસ્ટમમાં જોવા મળશે. શટ-ડાઉન કર્યા પછી રિ-બૂટિંગ કમ્પ્યુટર શટ-ડાઉન કર્યા પછી રિ-બૂટિંગ કરતું રહે તો કારણ-૨માં જણાવેલી પ્રક્રિયા કરવી. તેમાં ઓટોમેટિક રિસ્ટાર્ટ બોક્ષ પર ખરાનું નિશાન હોય તો તેને દૂર કરવું એટલે કે અનચેક કરવું. છતાં પણ શટ-ડાઉન કર્યા પછી કમ્પ્યુટર રિસ્ટાર્ટ થયા કરતું હોય તો હાર્ડવેરનો પ્રોબ્લેમ હોઇ શકે